b'\n_START_ARTICLE_\nTajna policija\n_START_PARAGRAPH_\nTajno policijo, v\xc4\x8dasih znano tudi kot politi\xc4\x8dna policija, predstavljajo tako imenovane obve\xc5\xa1\xc4\x8devalne slu\xc5\xbebe ter organi kazenskega pregona, ki delujejo v tajnosti. Tajna policijska organizacija se pogosto uporablja onstran zakona totalitarnih dr\xc5\xbeav z namenom, da bi za\xc5\xa1\xc4\x8ditili politi\xc4\x8dno mo\xc4\x8d posameznega diktatorja ali pa avtoritarni politi\xc4\x8dni re\xc5\xbeim.\n_START_SECTION_\nDol\xc5\xbenosti in funkcija\n_START_PARAGRAPH_\nNamesto transparentnega uveljavljanja pravne dr\xc5\xbeave in biti del javnega nadzora kot so to obi\xc4\x8dajne policijske agencije, je organizacija predstavljena v naslovu \xc4\x8dlanka ve\xc4\x8d ali manj pravo nasprotje tega. Njena glavna naloga je zatreti politi\xc4\x8dna nesoglasja na tak\xc5\xa1en ali druga\xc4\x8den na\xc4\x8din, ki pa pogosto ni v skladu z zakonom. Primeri tega so ustrahovanje ter tudi dejanja za katere lahko re\xc4\x8demo, da so ne\xc4\x8dlove\xc5\xa1ka. Za na\xc4\x8dine kot so ugrabitve, mu\xc4\x8denje, prisilna izginotja ter tudi umori pa\xc4\x8d niso v skladu s \xc4\x8dlove\xc5\xa1kimi pravicami._NEWLINE_Te organizacije odgovarjajo le dolo\xc4\x8denim oblastem v dr\xc5\xbeavi, ta oblast pa je pogosto kar diktator sam. Kot je bilo \xc5\xbee re\xc4\x8deno v veliki meri delujejo v tajnosti vendar ne vedno. Delovanje v javnosti vladi omogo\xc4\x8da la\xc5\xbeje kontroliranje nad svojimi dr\xc5\xbeavljani, hkrati pa omogo\xc4\x8da, da vlada zanika predznanja o kakr\xc5\xa1nihkoli kr\xc5\xa1itvah dr\xc5\xbeavljanskih svobo\xc5\xa1\xc4\x8din.\n_START_SECTION_\nNadzor\n_START_PARAGRAPH_\nOpisane tajne slu\xc5\xbebe imajo tudi mo\xc5\xbenost do popolnega nadzora mo\xc4\x8di v njihovi dr\xc5\xbeavi. Posledi\xc4\x8dno lahko predstavljajo potencialno nevarnost za politi\xc4\x8dne organe. Zelo dobro znani primer popolnega diktatorskega nadzora v dana\xc5\xa1njih \xc4\x8dasih predstavlja Severna Koreja z njihovim voditeljem imenovanim Kim Jong-un. Omenjena dr\xc5\xbeava, ki na severnem predelu meji na Rusijo in Kitajsko, ter na ju\xc5\xbenem z Ju\xc5\xbeno Korejo, velja \xc5\xbee od nekdaj za dr\xc5\xbeavo, ki je podrejena diktatorstvu. Vpliv tega je mo\xc4\x8dan, kar se vidi tudi v samem razvoju dr\xc5\xbeave. Glede na to, da je Severna Koreja tudi jedrsko zmo\xc5\xbena predstavlja dolo\xc4\x8deno stopnjo nevarnosti tudi za preostali svet. \xc5\xa0e en dober primer diktatorskega sistema, ki poveljuje tajni policiji, je tudi Saddam Hussein, ki je bil vodja ministrstva za notranjo varnost in je posledi\xc4\x8dno kot vodjo skrivne policije namestil njegovega bratranca z imenom Ali Hassan al-Majid.\n_START_SECTION_\nMetode delovanja\n_START_PARAGRAPH_\nNjihovo delovanje ni vedno obi\xc4\x8dajno, saj ne le da imajo tradicionalna policijska pooblastila kot so aretacije in podobno, lahko v nekaterih primerih delujejo neodvisno in brez zunanjega nadzora kar pa jim omogo\xc4\x8da veliko mo\xc5\xbenosti._NEWLINE_V tajnih policijskih organizacijah se obi\xc4\x8dajno zaposlujejo vohuni in civilni informatorji z nalogo najti voditelje protestnikov ali ostalih osebnosti, ki ne podpirajo dolo\xc4\x8denih stvari re\xc5\xbeima. Uporabljajo se tudi agenti, ki izzivajo politi\xc4\x8dne ali preostale nasprotnike v nelegalna dejanja na direkten ali indirekten na\xc4\x8din nakar imajo potem mo\xc5\xbenost izvajanja sankcij nad temi nasprotniki dr\xc5\xbeave. Tajna policija ima razli\xc4\x8dne tehnike kako priti do dolo\xc4\x8denih informacij saj zna prislu\xc5\xa1kovati telefonskim linijam, slediti dolo\xc4\x8deni osebi tudi 24 ur na dan, torej storiti vse, da se osebi pride do dna z informacijami in potem morda tudi sankcijami za katere smo pa \xc5\xbee zapisali, da so lahko razli\xc4\x8dnih vrst. V skladu z zakonom ali pa tudi ne.\n_START_SECTION_\nNeuradna lista dr\xc5\xbeav s tajno policijo v dana\xc5\xa1njem \xc4\x8dasu\n_START_PARAGRAPH_\nBahrain, Belorusija, Iran, Severna Koreja, Nigerija, Rusija, Sudan, Sirija, Tajikistan, Turmekistan, Venezuela in Zimbabve._NEWLINE_Kot je razvidno z zgornjega odstavka se te dr\xc5\xbeave nahajajo v veliki ve\xc4\x8dini na vzhodni polobli sveta. Kljub temu, da je za nekatere dr\xc5\xbeave znano tudi uradno, da se poslu\xc5\xbeujejo tak\xc5\xa1nih organizacij pa je neuradno mnenje tak\xc5\xa1no, da ima velika ve\xc4\x8dina dr\xc5\xbeav, ki veljajo za svetovne velesile, prav tako svojo tajno policijsko organizacijo oziroma agencijo.'